Komission kertomus Euroopan parlamentille ja neuvostolle EMOTR:n tukiosaston menojen kehityksestä - Varojärjestelmä nro 7/2003 ja nro 8/2003 /* SEK/2003/0915 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 7/2003 ja nro 8/2003 SISÄLLYSLUETTELO 1. KUUKAUSITTAISTEN MENOJEN KOKONAISKEHITYS 2. MÄÄRÄRAHOJEN ALUSTAVA KÄYTTÖ 3. SELVITYSOSA 4. PÄÄTELMÄT 1. KUUKAUSITTAISTEN MENOJEN KOKONAISKEHITYS Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tilanne vastaa jäsenvaltioissa 16. lokakuuta 2002-30. kesäkuuta 2003 toteutettuja menoja. 1.1. Alaotsake 1a: YMP >TAULUKON PAIKKA> 1.2. Alaotsake 1b: Maaseudun kehittäminen >TAULUKON PAIKKA> 2. MÄÄRÄRAHOJEN ALUSTAVA KÄYTTÖ Seuraavassa taulukossa esitetään määrärahojen alustava käyttö varainhoitovuoden 2003 seitsemäntenä ja kahdeksantena kuukautena. >TAULUKON PAIKKA> >TAULUKON PAIKKA> 3. SELVITYSOSA 3.1. Määrärahojen täytäntöönpano elokuussa 2003 Talousarvion määrärahojen täytäntöönpano rahoitusnäkymien otsakkeen 1 osalta kesäkuussa 2003 (jäsenvaltioiden menot 16. lokakuuta 2002-30. kesäkuuta 2003) on 37 403,9 miljoonaa euroa eli 83,5 prosenttia määrärahoista. Menot ovat - 506,6 miljoonaa euroa indikaattorin alapuolella alaotsakkeessa 1a (perinteiset EMOTR:n tukiosaston menot ja eläinlääkintämenot) ja - 256,6 miljoonaa euroa indikaattorin yläpuolella alaotsakkeessa 1b (maaseudun kehittäminen). 3.2. Valuuttoihin vaikuttavat tekijät Dollarin pariteetti euroon nähden Edellä mainituissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2003 maatalousbudjetin oikaisukirjelmää laadittaessa perustana oli vuoden 2002 heinä-syyskuun keskimääräinen dollarin pariteetti eli 1 EUR = 0,98 $. Dollarin keskikurssi 1. elokuuta 2002-30. kesäkuuta 2003 oli 1 EUR = 1,05 $ eli vuoden 2003 talousarvion laatimisessa käytettyä kurssia korkeammalla. 3.3. Markkinoihin vaikuttavat tekijät Alaotsake 1a Alaotsakkeen 1 a täytäntöönpanovauhti on indikaattorin alapuolella kaikkien talousarvion osastojen osalta. Tämä talousarviomäärärahojen alikäyttö yleisellä tasolla ei kuitenkaan koskenut peltokasveihin, oliiviöljyyn, hedelmiin ja vihanneksiin, maitoon eikä lampaanlihaan liittyviä lukuja, joissa oli vastaavien määrärahojen ylikäyttöä. Tämän vuoksi seuraavat selvitykset ovat tarpeen joidenkin talousarvion lukujen osalta: Luku B1-10: Peltokasvit // Ero: + 116 milj. euroa ( + 0,7 %) // (menot: 16 571 milj. euroa) (indikaattori: 16 455 milj. euroa) Komissio arvioi tässä vaiheessa, että tämän luvun määrärahoissa on ylikäyttöä varainhoitovuoden loppuun mennessä. Ylikäyttö johtuu ensisijaisesti jäsenvaltioiden maksamista suuremmista kesannointimaksuista sekä viljojen vientitukien kasvaneista määrärahatarpeista, mikä johtui vehnän, jauhojen, ohran ja kauran vientitukimaksujen kasvusta vuoden ensimmäisinä kuukausina. Viljojen tukimenot voivat myös kasvaa julkisessa varastossa olevien viljojen suuremmista hankinnoista ja vähäisemmästä myynnistä johtuen. Luku B1-11: Sokeri // Ero : - 142 milj. euroa ( - 9,6 %) // (menot: 957 milj. euroa) (indikaattori: 1 099 milj. euroa) Alikäyttö johtuu sokerin vientimäärien pienenemisestä verrattuna määriin, jotka arvioiden mukaan olisi pitänyt viedä tähän mennessä. Komissio arvioi tämän alikäytön jatkuvan varainhoitovuoden loppuun. Luku B1-12: Oliiviöljy // Ero: + 12 milj. euroa ( + 0,5 %) // (menot: 2 055 milj. euroa) (indikaattori: 2 043 milj. euroa) Ylikäyttö johtuu siitä, että jäsenvaltioiden toteuttamista ja ilmoittamista menoista noin 62,0 miljoonaa euroa koskee edellisten markkinointivuosien tuotantotukimaksuja, joiden maksua ei ollut ennakoitu talousarviota laadittaessa. Luku B1-15: Hedelmät ja vihannekset // Ero: + 9 milj. euroa ( + 0,6 %) // (menot: 1 187 milj. euroa) (indikaattori: 1 178 milj. euroa) Tämä lievä ylikäyttö on väliaikaista. Komissio arvioi tässä vaiheessa, että tämän luvun määrärahoissa on alikäyttöä varainhoitovuoden loppuun mennessä. Alikäyttö johtuu ensisijaisesti tuoreiden hedelmien ja vihannesten alasta. Kyseisellä alalla ja suotuisien markkinaolosuhteiden vuoksi - markkinoilta poistettiin vähemmän hedelmiä ja vihanneksia, minkä vuoksi taloudellisia korvauksia maksettiin vähemmän, ja - banaanien tukitaso vahvistettiin alhaisemmalle tasolle kuin ne määrät ja tasot, joita käytettiin vuoden 2003 talousarviota laadittaessa. Luku B1-16: Viini // Ero : - 46 milj. euroa ( - 3,3 %) // (menot: 1 048 milj. euroa) (indikaattori: 1 094 milj. euroa) Komissio arvioi tässä vaiheessa, että tämän luvun määrärahoissa on alikäyttöä varainhoitovuoden loppuun mennessä. Alikäyttö johtuu ensisijaisesti siitä, että tänä vuonna ei suoriteta erityistä tislausta. Tätä järjestelmää varten talousarvioon oli varattu määrärahoja 8,0 miljoonalle hehtolitralle. Alkoholiteollisuudelle tarkoitetun tislauksen arvioidaan niin ikään olevan noin 8,7 miljoonaa hehtolitraa, ja talousarviomäärärahoja oli varattu 12,5 miljoonan hehtolitran tislaamiseksi. Luku B1-20: Maito // Ero: + 47 milj. euroa ( + 1,7 %) // (menot: 1 959 milj. euroa) (indikaattori: 1 1912 milj. euroa) Voin ja rasvattoman maitojauheen vientitukimaksujen kasvu vuoden 2003 talousarviossa alunperin käytettyjä tasoja suuremmiksi oli välttämätöntä kansainvälisen markkinatilanteen vuoksi. Kasvu aiheutti talousarviomäärärahojen ylikäytön, jonka arvioidaan jatkuvan varainhoitovuoden 2003 loppuun. Luku B1-21: Naudanliha // Ero : - 382 milj. euroa ( - 4,6 %) // (menot: 7 230 milj. euroa) (indikaattori: 7 612 milj. euroa) Komissio arvioi tässä vaiheessa, että tämän luvun kokonaismäärärahoissa on alikäyttöä. Havaitun alikäytön syynä ovat osittain naudanlihan vähenneistä vientimääristä johtuvat pienemmät vientitukimaksut. Komissio arvioi tämän laskun jatkuvan vuoden loppuun, mikä merkitsee vastaavien määrärahojen alikäyttöä. Osa havaitusta alikäytöstä johtuu palkkiomaksujen hitaammasta maksuvauhdista verrattuna indikaattorin tasoon vastaavana aikana. Joillakin jäsenvaltioilla on vaikeuksia suoriutua palkkiomaksuista asetuksessa säädettyyn määräaikaan 30. heinäkuuta 2003 mennessä. Näille jäsenvaltioille on myönnetty yksi kuukausi lisäaikaa palkkiojärjestelmien myöhässä olevien maksujen maksamiseksi. Luku B1-23: Sianliha // Ero : - 34 milj. euroa ( - 16,8 %) // (menot: 106 milj. euroa) (indikaattori: 140 milj. euroa) Sianlihan pienemmät vientimäärät ja vientitukien alhaisemmat määrät verrattuna vuoden 2003 talousarvion laatimisvaiheessa käytettyihin tasoihin näyttävät merkitsevän sitä, että tämän luvun määrärahoissa on alikäyttöä vuoden loppuun mennessä. Sianlihan yksityistä varastointia koskeviin jäsenvaltioiden maksuihin liittyvä epävarmuus voi kuitenkin vaikuttaa tämän luvun määrärahojen käyttöön varainhoitovuoden loppuun mennessä. Alaotsake 1b Luku B1-40: Maaseudun kehittäminen // Ero: + 257 milj. euroa ( + 5,5 %) // (menot: 1 752 milj. euroa) (indikaattori: 1 495 milj. euroa) Maaseudun kehittämisohjelmien täytäntöönpanovauhdissa on havaittavissa yleistä nopeutumista, sillä se on nyt noin 37 prosenttia ohjelmien talousarviomäärärahoista, kun taas indikaattori laskettiin 32 prosentin täytäntöönpanovauhdin mukaan 30. kesäkuuta 2003 saakka. Tämä huomattava nopeutuminen näkyy erityisesti maaseudun ympäristötoimenpiteiden täytäntöönpanovauhdissa. Olisi huomattava aiempien kokemusten perusteella, että jäsenvaltiot käyttävät yleensä lähes puolet niille vuosittain kuuluvasta osuudesta varainhoitovuoden kahden viimeisen viikon aikana. Koska tähän lukuun varattiin kuitenkin enimmäismäärä alaotsakkeen 1b rahoitusnäkymien määrärahoja, niiden ylikäyttövaaraa ei ole. 4. PÄÄTELMÄT Määrärahojen täytäntöönpano 30. kesäkuuta 2003 Määrärahojen täytäntöönpano elokuussa 2003 (jäsenvaltioiden menot 16. lokakuuta 2002-30. kesäkuuta 2003) osoittaa, että alaotsakkeessa 1a on talousarvion kokonaismäärärahojen alikäyttöä huolimatta eräiden talousarviolukujen ylikäytöstä. Alikäytön määrä (- 507 miljoonaa euroa) puolittui verrattuna edellisen kuukauden tasoon 31. toukokuuta 2003, jolloin alikäyttö oli - 955 miljoonaa euroa (ks. tämän kertomuksen taulukot 2.1 ja 2.2). Tämän suuntauksen mukaan joidenkin talousarvion lukujen, kuten sokeri, hedelmät ja vihannekset, viini ja naudanliha, markkinoista käytettävissä olevan tiedon perusteella määrärahojen alikäytön arvioidaan jatkuvan varainhoitovuoden loppuun. Alaotsakkeen 1b osalta jäsenvaltioiden olisi varottava ylittämästä kaudeksi 2000-2006 hyväksyttyjen maaseudun kehittämisohjelmien osuuksia vuodeksi 2003.